S-304/2016

Mál þetta, sem dómtekið var þriðjudaginn 17. maí 2016, er höfðað með ákæru, útgefinni 26. apríl 2016, á hendur G-kk-þgf T-x-x V-x-x V-x-x, kt. 000000-0000, Fellsmúla 6, Reykjavík, fyrir fíkniefnalagabrot, með því að hafa, þriðjudaginn 14. apríl 2015, í íbúð að Vesturgötu 19 á Akranesi, haft í vörslum sínum í sölu- og dreifingarskyni samtals 49,58 g af marijúana, 2.843,44 g af kannabislaufi, 1.416,78 g af kannabisstönglum og 98 kannabisplöntur, og hafa um nokkurt skeið fram til þess dags ræktað greindar plöntur.

Telst brot þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á samtals 49,58 g af marijúana, 2.843,44 g af kannabislaufi, 1.416,78 g af kannabisstönglum og 98 kannabisplöntum, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Þá er krafist upptöku á tuttugu og sex hitalömpum, tuttugu og tveimur ljósaperum, níu rafmagnsviftum, átta loftsíum, þremur tjöldum, sextán spennum, tveimur brúsum, tveimur tómum áburðarpokum, tveimur svörtum ruslapokum, einum kassa af áteknum áburðarbrúsum, ellefu tímarofum, nítján fjöltengjum, einni vog, einum hitamæli, átta tjöldum ásamt tjaldsúlum, tveimur búntum af bambusstöngum og einum Ph mæli, með vísan til 7. mgr. 5. gr. sömu laga og sbr. 2. mgr. 14. gr. reglugerðar nr. 233/2001, en þessir munir voru notaðir til framleiðslu kannabisplantnanna og meðferð kannabisefnanna.

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði, sem er fæddur í júní 1990, hefur ekki áður sætt refsingu. Þykir refsing ákærða hæfilega ákveðin fangelsi í fangelsi í fimm mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Upptæk eru dæmd 49,58 g af marijúana, 2.843,44 g af kannabislaufi, 1.416,78 g af kannabisstönglum, 98 kannabisplöntur, 26 hitalampar, 22 ljósaperur, 9 rafmagnsviftur, 8 loftsíur, 3 tjöld, sextán spennar, 2 brúsar, 2 tómir áburðarpokar, 2 svartir ruslapokar, einn kassi af áteknum áburðarbrúsum, 11 tímarofar, 19 fjöltengi, vog, hitamælir, 8 tjöld ásamt tjaldsúlum, 2 búnt af bambusstöngum og Ph mælir,samkvæmt lagaákvæðum sem í ákæru greinir.

Ákærði greiði þóknun skipaðs verjanda síns á rannsóknarstigi málsins, I-kk-ef T-kk-ef hrl., 64.480 krónur að meðtöldum virðisaukaskatti. Ákærði greiði 162.246 krónur í annan sakarkostnað.

Af hálfu ákæruvaldsins flutti málið F-kvk-nf B-kvk-nf F-kvk-nf aðstoðarsaksóknari.

R-kvk-nf H-kvk-nf héraðsdómari kveður upp dóminn.

D ó m s o r ð :

Ákærði, G-kk-nf T-x-x V-x-x V-x-x, sæti fangelsi í fimm mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Upptæk eru dæmd 49,58 g af marijúana, 2.843,44 g af kannabislaufi, 1.416,78 g af kannabisstönglum, 98 kannabisplöntur, 26 hitalampar, 22 ljósaperur, 9 rafmagnsviftur, 8 loftsíur, 3 tjöld, sextán spennar, 2 brúsar, 2 tómir áburðarpokar, 2 svartir ruslapokar, einn kassi af áteknum áburðarbrúsum, 11 tímarofar, 19 fjöltengi, vog, hitamælir, 8 tjöld ásamt tjaldsúlum, 2 búnt af bambusstöngum og Ph mælir.

Ákærði greiði þóknun skipaðs verjanda síns á rannsóknarstigi málsins, I-kk-ef T-kk-ef hrl., 64.480 krónur, og 162.246 krónur í annan sakarkostnað.

R-kvk-nf H-kvk-nf